Trin

Trin è ina vischnanca politica svizra en il chantun Grischun che fa part dal district dal Plaun. La vischnanca sa cumpona quatter fracziuns: Trin (vitg), Digg, Mulin e Pintrun. Els sa mussan er en la bandiera dal cumin (las quatter stailas cotschnas). Dentant na viva nagin pli l'entir onn a Pintrun e bunamain tut ils abitants stattan en tschels trais vitgs. 

La bandiera è melna cun questas stailas cotschnas ed in portal u in castel (tenor interpretaziun). Probabel savessan ins tendar tar il castel perquai ch'i sa chattan duas ruinas da castels sin il territori da la vischnanca. Ina ha num Canaschal e tschella Crap Sogn Parcazi.

Ins discurra rumantsch sursilvan (cun in zic dialect) e tudestg a Trin. Quai vul dir che la vischnanca è bilingua e publitgescha uschia tut en duas linguas.

Il territori entschaiva sin  l'autezza da 600 m s.m. (livel dal Rain) e va fin sin il Piz Bargias (3247 m s.m.). 
Trin aveva ils 31 da december 2010 1226 abitants. 
Tochen l'onn 1943 aveva Trin num Trins.

 Populaziun 
 Lingua 
La lingua uffiziala da la vischnanca Trin è il rumantsch.

 Linguas a Trin Linguas  Dumbraziun da l'onn 1980  Dumbraziun da l'onn 1990  Dumbraziun da l'onn 2000 Dumber  Part  Dumber  Part  Dumber  Partrumantsch  379  45,66 %  270  29,28 %  319  24,52 %tudestg  340  40,96 %  566  61,39 %  806  72,74 %talian  59  7,11 %  23  2,49 %  33  2,98 %Abitants  830  100 %  922  100 %  1108  100 %

 Colliaziuns 

Categoria:Lieu en il chantun Grischun
Categoria:Vischnancas dal chantun Grischun
Categoria:Vischnancas grischunas - per repassar
Categoria:Surselva